****

|  |  |
| --- | --- |
| **REPUBLIKA HRVATSKA** **OSNOVNA ŠKOLA STOBREČ**  Ivankova 13, 21311 Stobreč KLASA: 400-02/24-01/4 URBROJ: 2181-170-24-1 Stobreč, 27.03.2024.g. |  |

Temeljem članka 81. novog Zakona o proračunu (NN 144/21), odredbi Pravilnika o polugodišnjem i godišnjem izvještavanju o izvršenju proračuna (NN 24/13, 102/17, 1/20 i 147/20), Zakona o fiskalnoj odgovornosti (NN 111/18, 83/23) i Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (NN 95/19) te članaka 58. i 70. Statuta Osnovne škole Stobreč, Stobreč (KLASA: 602-02/19-01/36, URBROJ: 2181-170-19-1, od 22.05.2019.g., te KLASA: 602-02/20-01/62, URBROJ: 2181-170-20-4, od 29.05.2020.g.), Školski odbor na sjednici održanoj dana 27.03. 2024. godine donosi:

**GODIŠNJI IZVJEŠTAJ O POSLOVANJU ZA 2023.GODINU**

U obračunskom razdoblju ostvareni su sljedeći rezultati:

1. **UKUPNI PRIHODI ….….. 995 716**

Struktura prihoda:

1. Prihodi od Grada 111 326
2. Prihodi od nenadležnog proračuna(MZO) 882 410
3. Vlastiti prihodi 0
4. Prihodi od Zadruge (namjenski) 177
5. Ostali nespomenuti prihodi 465
6. Prihodi od Županije 170
7. Prihodi od donacija 168
8. **UKUPNI RASHODI …….. 998 734**

Struktura rashoda:

1.Rashodi od Grada 108 256

2.Rashodi od MZO-a 887 987

3.Vlastiti rashodi 0

4.Rashodi od Zadruge 524

5.Ostali nespomenuti rashodi 1 465

6. Rashodi od Županije 334

7. Rashodi od donacija 168

1. **MANJAK PRIHODA za razdoblje I-XII/2023 (Y004) 3018**
2. Manjku prihoda 2023. godine smo dodali preneseni manjak iz 2022.godine od **– 11.502 €** što nam daje konačni manjak prihoda u iznosu **- 14.520 €**.
3. Struktura manjka prihoda:

* Manjak od Grada I-XII/2023: -10.895
* Manjak od MZO-a I-XII/2023: -6.254
* Višak prihoda od Zadruge 1.484
* Višak prihoda od Županije (CISDŽ ) 120
* Višak prihoda od donacija iz preth.godina 692
* Višak prihoda Vlastitih 333

1. **Manjak prihoda za pokriće u sljedećem razdoblju: - 14.520€**

**Izvještaj o obvezama na kraju razdoblja**

Stanje obveza na kraju izvještajnog razdoblja je 112.203 €, a sastoji se od:

***Ukupne obveze na dan 31.prosinca 2023.god***.iznose **112.203,28 €** ( Grad 10.839,87 i Mzo 101.363,41) prema dobavljačima

Sveukupne obveze Grada Splita prema dobavljačima za materijalne rashode,te za plaću za pomoćnike EU za 12/2023 i prema OŠ Stobreč (računi koje je OŠ platila, a Grad će joj refundirati, iznose (Temeljnica br.1/2024 obveze prema dobavljačima):

* Obveze Grada prema dobavljačima (materijalni rashodi , rashodi za usluge, prehrana 12-2023 – 573,06 €) 7.732,53
* Obveze Grada prema OŠ (pomoćnici pl.12/23) 3.055,52 €
* Obveze Grada prema OŠ (Zagrebačka banka naknada) 51,82 €

**Ukupno 10.839,87 €**

obveze MZOŠ prema OŠ Stobreč iznose **70.429,05 €** (plaća, naknade i invalidi za 12/2023)

obveze HZZO prema OŠ Stobreč iznosi **15.572,86 €** (za bolovanje preko 42 dana)

obveze MZO za prehranu OŠ Stobreč iznosi **15.361,50 €**

**Ukupno 101.363,41 €**

Obveze na kraju izvještajnog razdoblja su nedospjele i biti će podmirene tijekom siječnja 2024. godine.

**Rezultat poslovanja prema izvorima financiranja od 1.1.2023.-31.12.2023.**



Dogodilo nam se povećanje u vrijednosti i obujmu imovine za 12.285, 26 €. A razlog tome je što je MZO dopustilo da proknjižimo u svoja osnovna sredstva tablete, projektore i laptope dobivene na korištenje 2019. i 2020. godine.

**Potencijalne obveze po sudskim sporovima** koji bi se trebali riješiti u 2024. godini iznose 2.064,00 €, a to su:

* Tužba 6403/2021 -502,00 €
* Tužba 6667/2021– 492,00 €
* Tužba 6402/2021 – 1070,00 €

U lipnju 2023.godine MZO je odobrilo 758,20 € za nabavku besplatnih zaliha menstrualnih higijenskih potrepština za učenice naše škole.

U prosincu 2023. godine MZO je doznačilo 72,86 € za sufinanciranje nastavnog materijala za učitelje koji rade u pripremnoj nastavi iz hrvatskoga jezika za učenike raseljene iz Ukrajine u školskoj godini 2023/2024.

Ravnateljica je donijela odluku da se za 2023.godinu iz imovine isknjiže:

* Foxconn tableti 10.1“ – 5 komada – u vrijednosti od 1.118,70 € (otuđeni)
* Neupotrebljivi udžbenici koji se više ne mogu koristiti u 2023/2024 u iznosu od 6.780,32 €
* Lektirna građa u vrijednosti 1.868,08 €- 188 komada, a prema izvješću knjižničarke Marine Vrvilo.

**Prijedlog korištenja neutrošenih sredstava**

Predlaže se da se višak sredstava iz vlastitih i donacija utroši namjenski za tekuće potrebe, tj. za plaćanje dobavljača koji ne žele izdati račun, a da im se on prije toga ne plati, plaćanje kamata itd. Višak od Zadruge će se potrošiti za sve troškove koji se tiču projekta Dalmatinski suvenir.

Višak prihoda iz 2023.godine se raspoređuje na sljedeći način:

* 332,88 € višak od vlastitih prihoda i 691,75 € višak od donacija ne predstavljaju neki značajan višak s kojim se može nešto konkretno kupiti, nego služe za plaćanje dobavljača koji ne žele izdati račun prije nego li se on plati, ali u svakom slučaju će se namjenski utrošiti bude li potrebe za tim
* 1.484,33 € višak od Zadruge i 120,00 € višak od Županije za Dalmatinski suvenir će se koristiti za nabavku koja se tiče projekta DALMATINSKI SUVENIR.

**Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

Realiziran je nastavni plan i program rada škole po razrednim odjelima (16 odjela) zaduženjima učitelja u redovnoj i izbornoj nastavi, izvannastavnim aktivnostima i posebnim poslovima.

Školsku godinu 2022./2023. uspješno je završio 321 učenik. Na kraju nastavne godine četvoro učenika predmetne nastave je ostalo neocijenjeno te su upućeni na razredni ispit. Od njih četvoro, jednoj učenici je zbog teških zdravstvenih okolnosti produljeno školovanje za godinu dana, a ostali su uspješno završili razred. Također, šest učenika bilo je upućeno na dopunski rad zbog ocjene nedovoljan te su nakon njega uspješno završili razred. Školsku godinu 2023./2024. upisalo je 312 učenika.

Ukupno 10 učenika s teškoćama u razvoju pohađalo je redovnu nastavu uz individualizirani pristup, te troje uz prilagodbu sadržaja te uspješno završilo razred u lipnju 2023.g. (uz dva pomoćnika u nastavi). Od rujna 2023. g. osigurana su četiri pomoćnika u nastavi za četvoro učenika. Tijekom 2023. g., u Školi je provedeno ukupno pet postupaka za utvrđivanje primjerenog oblika školovanja za isto toliko učenika s teškoćama, a započeta su još četiri, krajem 2023. g.

Školu je tijekom 2022./2023. pohađalo ili još pohađa 21 inojezični učenik (13 stranih državljana, 8 povratnika). Odrađeno je 12 provjera znanja hrvatskog jezika te organizirana pripremna i dopunska nastava hrvatskog jezika za učenike koji ne znaju ili nedostatno znaju hrvatski jezik. Od rujna 2023. se ponovno organizirala pripremna i dopunska nastava za inojezične učenike.

Učiteljice razredne nastave tijekom nastavne godine redovito održavaju sate dopunske nastave za hrvatski jezik i matematiku, a u predmetnoj nastavi održava se dopunska nastava za matematiku, hrvatski jezik, engleski jezik, fiziku i kemiju. Ovaj oblik dopunske nastave namijenjen je učenicima koji imaju teškoća (kontinuirano ili povremeno) u savladavanju sadržaja redovitog programa.

Izborna nastava organizirana je iz: Vjeronauka (od 1. do 8. r.), Informatike (od 1. do 4. r. te od 7. do 8. r.) i Njemačkog jezika (od 4. do 8. r.).

Za potencijalno darovite učenike organizirana je dodatna nastava iz sljedećih predmeta: u razrednoj nastavi iz Matematike, te iz Prirode i društva; u predmetnoj nastavi iz matematike, hrvatskog jezika, engleskog jezika, geografije i povijesti te iz kemije i biologije te tehničke kulture i fizike.

Rad i postignuća u dodatnom radu i radu s darovitim učenicimasu rezultati u sudjelovanjuna natjecanjima u znanju i sportu. Na razini škole održala su se natjecanja u znanju iz engleskog jezika, hrvatskog jezika, geografije, povijesti, informatike, matematike, kemije, mladih tehničara, debate.

Također, organizirano je međunarodno natjecanje Klokan bez granica u ožujku 2023.g.

Na županijskim natjecanjima sudjelovalo je 14 učenika i to iz hrvatskog jezika, engleskog jezika, povijesti, informatike, Mladih tehničara te u Debati.

Učenici su sudjelovali i u sportskim natjecanjima: za nogomet (M), sportski ples, odbojka (Ž) i kross (M i Ž). Naše učenice koje su se natjecale u kategoriji "sportski ples - OŠ URBANICHEER- mješovito" u OŠ Žnjan-Pazdigrad, osvojile su 3. mjesto.

Četiri učenika 5. i 6. razreda naše škole sudjelovali su na školskoj razini sudoku natjecanja.

**Nogometna učenička ekipa OŠ Stobreč osvojila je 1. mjesto na 18. Memorijalu „Andrija Bartulić – Toni“, u organizaciji Udruge HVIDR-e Split, u lipnju 2023. g, u Splitu.**

Na kraju nastavne godine 2022./2023. Učiteljsko vijeće je knjigom nagradilo 15 učenika 8. razreda za postignut odličan uspjeh tijekom svih osam godina školovanja.

Također smo sudjelovali u projektu CI SDŽ Identifikacija darovitih učenika u matematici koji je namijenjen učenicima 4. razreda te smo se prijavili za sudjelovanje u 2024. g.

Za Učiteljsko vijeće OŠ Stobreč organizirane su radionice: „Postajem e-učitelj – OŠ Stobreč”, „Paleta jednostavnih digitalnih alata u nastavi” te „Kako izraditi e-portfolio?“.

Učiteljsko vijeće je upoznato s edukativnim materijalima Hrvatskog zavoda za javno zdravstvo (za učitelje, učenik i roditelje), uz preporuku Ministarstva znanosti i obrazovanja, i to za dvije aktualne teme na području prevencije:

1. Štetnost energetskih pića - nužnost dodatne pozornosti i edukacije

2. Štetni učinci duhanskih proizvoda i nikotinskih vrećica - nužnost dodatne pozornosti i edukacije.

Djelatnici II. policijske postaje SDŽ održali su radionice za učenike 4., 5. i 8. razreda u nacionalnom preventivnom programu „Zajedno možemo više”, a Crveni križ Split radionice za prevenciju alkoholizma u 7. razredima.

Ministarstvo znanosti i obrazovanja osiguralo je sredstva školama za nabavku psihodijagnostičkih sredstava Naklade Slap u svrhu psihološke procjene teškoća učenika u području mentalnog zdravlja koja je provedena tijekom prosinca 2023.

U našoj školi održani su dvanaesti opći i neposredni učenički izbori za predsjednika/icu Vijeća učenika.

Kao sastavni dio Školskog preventivnog programa provodi se višegodišnji projekt zaštite mentalnog zdravlja djece i mladih *Pretežno vedro* čiji je nositelj županijski Nastavni zavod za javno zdravstvo (Služba za mentalno zdravlje). U okviru projekta, Školski tim sudjelovao na 7. županijskom međuškolskom natjecanju u edukativnoj društvenoj igri Pretežno vedro koja je u ovom projektu osmišljena u našoj školi. Realizacija projekta Pretežno vedro se nastavlja i u sljedećoj školskoj godini.

U Školi je djelovalo više učeničkih skupina za izvannastavne aktivnosti**:** Čitalica (1. r.), Likovna skupina (2. i 3. r.), Domaćinstvo (4. r.), Pjevački zbor (od 4. do 8. r.), Grupa za kineziterapijsko vježbanje (5. – 8.), Prometna sekcija (od 5. do 8. r.), Vjeronaučna skupina, Debatni klub (od 5. do 8. r.), Mladi knjižničari (4.r.), Literarna grupa (od 5. do 8. r.), Robotika, Putujmo Francuskom.Također, djeluje Klub mladih tehničara i Školski športski klub u OŠ Stobreč.

Također, u okviru Učeničke zadruge LOVORIKA koja u Školi postoji od 2012. g. djeluju dvije Likovne sekcije (ranije Eko sekcije), Maslinari, Likovnjaci, Video/filmska sekcija VideoKaval.

U školskom masliniku je održana berba maslina i proizvedeno maslinovo ulje koje je plasirano po peti put na natječaju za učeničke zadruge CI Poduzetništvo SDŽ „Dalmatinski suvenir”.

Učenici 1. razreda su uključeni u Program Školskog mednog dana s hrvatskih pčelinjaka u prosincu 2023.g.

Učenici 3., 4. i 5. razredi sudjelovali su u jednodnevnoj edukaciji na Prometnom poligonu u Splitu.

**Djelatnici Čistoće d.o.o. učenicima od 1. do 4. razreda u atriju naše održali su edukaciju o važnosti odvajanja otpada i načinu odvajanja otpada.**

U Školi su organizirane 3 akcije radi razvoja empatije i solidarnosti s osobama u potrebi (socijalna isključenost, siromaštvo, posebne potrebe):

1. Povodom Dana kruha u listopadu prikupljanje namirnica za doručak za splitsko Prihvatilište za beskućnike
2. Tradicionalni božićni program Hrvatskoga Caritasa „Za 1000 radosti – Na strani dobra“ (silikonske narukvice „Na strani dobra“)
3. Školska **božićna akcija i Božićni sajam UZ Lovorika na inicijativu Vijeća roditelja u organizaciji roditelja i Škole, za COO „Slava Raškaj“ u Splitu,** pred Božić.

Škola redovito održava svoju mrežnu stranicu na kojoj su javnosti dostupni dokumenti relevantni za rad Škole, a na njoj se može pratiti svakodnevni rad Škole, uspjesi naših učenika u i izvanškolskim aktivnostima. Također, može se naći niz edukativnih sadržaja (preventivnih) za roditelje, učenike i učitelje.

Tiskana brošura za roditelje „Kako zaštititi dijete u svijetu interneta, mrežnih tehnologija i mobilnih telefona“ podijeljena je roditeljima učenika 5. razreda.

Škola, uz podršku Grada Splita, kao jedna od osam gradskih osnovnih škola, ostvaruje međunarodni program Eko-škole za koji je stekla Zelenu zastavu, te je u svibnju 2022. uspješno po treći put obnovila svoj status Eko-škole. Time pripadamo 16. generaciji hrvatskih škola koje su stekle brončani status. Program se odvijao i tijekom 2022./2023. te se nastavlja u 2023./2024. te je planirano četvrto obnavljanje statusa (svibanj 2024.).

Škola je šk. god. 2018./2019. uvela u primjenu e-Dnevnik - web aplikaciju za vođenje razredne knjige u elektroničkom obliku.

OŠ Stobreč je uključena u projekt „e-Škole“ – Razvoj sustava digitalno zrelih škola.

Održana je vježba evakuacije u slučaju požara u suradnji s Javnom vatrogasnom postrojbom Split.

**Voditelj računovodstva: Ravnateljica:**

**Ines Rajčić, dipl.oec. Marina Baćak, prof.**